

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 OIB: 77561654785

 Ured predsjednika

Broj: 7 Su-15/2022-30.

Vinkovci, 12. rujna 2022.

Općinski sud u Vinkovcima, po predsjedniku suda Ivanu Katičiću, temeljem članka 52. stavka 1. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19, dalje u tekstu: Zakon o državnim službenicima) i odobrenja Ministarstva pravosuđa i uprave KLASA: 119-03/22-04/40 URBROJ: 514-08-03-02-01/01-22-02 za prijam službenika u državnu službu u Općinski sud u Vinkovcima – sudskog savjetnika – 1 (jedan) izvršitelj na određeno vrijeme, donosi

rješenje o prijmu u državnu službu

I. Utvrđuje se da je, nakon provedenog postupka oglasa koji je objavljen na web stranicama Ministarstva pravosuđa i uprave dana 8. veljače 2022. za prijam službenika u državnu službu na radno mjesto sudski savjetnik – 1 (jedan) izvršitelj na određeno vrijeme do izvršenja obveza iz Detaljnog plana izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga 2022-2024. izabran kandidat:

 Tomislav Benić, ima završen pravni fakultet kojim je stekao stručnu spremu sedmog (VII./1) stupnja i stručni naziv diplomirani pravnik i položen pravosudni ispit.

II. Kandidat iz točke I. rješenja prima se u državnu službu uz obvezni probni rad u trajanju od 2 (dva) mjeseca.

III. Po izvršnosti ovog rješenja donijet će se rješenje o rasporedu na radno mjesto i utvrditi datum početka rada.

IV. Žalba protiv rješenja o prijmu na određeno vrijeme ne odgađa izvršenje rješenja.

Obrazloženje

1. Općinski sud u Vinkovcima proveo je postupak za prijam u državnu službu na radno mjesto sudski savjetnik - 1 izvršitelja na određeno vrijeme do izvršenja obveza iz Detaljnog plana izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga 2022-2024., temeljem oglasa koji je objavljen dana 8. veljače 2022. na web stranici Ministarstva pravosuđa i uprave, na web stranici Općinskog suda u Vinkovcima, te oglasnim stranicama Hrvatskog zavoda za zapošljavanje.

2. Na objavljeni oglas za sudskog savjetnika prijavilo se 2 kandidata, te su svi kandidati ispunjavali formalne uvjete iz natječaja.

3. Kandidati su pozvani na testiranje koje se sastojalo od pisanog testiranja provjere poznavanja Ovršnog zakona, Zakona o parničnom postupku i Sudskog poslovnika. Na testiranje je pristupilo dvoje kandidata. Pisanu provjeru znanja prošla su oba kandidata koji su pristupili razgovoru s Komisijom za provedbu oglasa.

4. Komisija je u neposrednom kontaktu s kandidatima imala za cilj utvrditi interese, profesionalne ciljeve i motivaciju za rad, te na temelju ukupnih rezultata testiranja i intervjua dostavila čelniku tijela rang listu kandidata.

5. Cijeneći predloženu rang listu kandidata nakon pisanog testiranja i intervjua, te uvidom u životopise kandidata, odlučeno je da se izabere kandidat koji je ostvario ukupno najveći broj bodova na testiranju i intervjuu, kako je odlučeno u rješenju broj: 7 Su-15/2022-19. od 18. ožujka 2022.

6. Rješenjem o prijmu u državnu službu broj: 7 Su-15/20022-19. od 18. ožujka 2022. primljen je kandidat D.R. a kako izvršenje rješenja nije bilo stvarno moguće, rješenje je oglašeno ništavnim rješenjem broj: 7 Su-15/2022-25. od 31. svibnja 2022., te je izabran drugi kandidat sa liste Tomislav Benić.

7. Tomislav Benić uspješno je prošao sve dijelove testiranja i ostvario ukupno 26 bodova, ima odgovarajuću stručnu spremu i položen pravosudni ispit.

8. Izabrani kandidat pokazao je dobar rezultat u postupku testiranja imajući u vidu specifičnost radnog mjesta sudskog savjetnika, kao i iskazan veliki stupanj motiviranosti za rad.

9. Izabrani kandidat dostavio je uvjerenje izdano od strane ovog suda da se protiv njega ne vodi kazneni postupak te uvjerenje o zdravstvenoj sposobnosti za obavljanje poslova radnog mjesta sudskog savjetnika.

10. Također je po službenoj dužnosti izvršena provjera nepostojanja zapreka za prijam u državnu službu na navedeno radno mjesto.

11. Sukladno odredbi članka 52. stavka 2. Zakona o državnim službenicima ovo rješenje dostavlja se kandidatima prijavljenim na oglas javnom objavom na web stranici Općinskog suda u Vinkovcima <https://sudovi.hr/hr/osvk> i web stranici Ministarstva pravosuđa i uprave [[mpu.gov.hr](http://www.mpu.gov.hr)](http://www.uprava.gov.hr), a dostava svim kandidatima smatra se obavljenom istekom osmog dana od dana javne objave na web stranici Ministarstva pravosuđa i uprave.

12. Probni rad je utvrđen temeljem odredbe članka 61. stavka 4. Zakona o državnim službenicima.

13. Po izvršnosti ovog rješenja, donijet će se posebno rješenje o rasporedu na radno mjesto izabranog kandidata, a sukladno odredbi članka 52. stavka 4. Zakona o državnim službenicima.

14. Temeljem članka 61. stavka 12. Zakona o državnim službenicima žalba protiv rješenja o prijmu u državnu službu na određeno vrijeme ne odgađa izvršenje rješenja.

15. Slijedom navedenog, riješeno je kao u izreci ovog rješenja.

 Predsjednik suda

 Ivan Katičić

UPUTA O PRAVNOM LIJEKU:

Protiv ovog rješenja može se izjaviti žalba Odboru za državnu službu u roku od 15 (petnaest) dana od dana primitka istog. Žalba se dostavlja putem ovoga suda u 2 (dva) istovjetna primjerka.

DOSTAVITI:

-svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima